নকলা উপজেলা

**নকলা উপজেলা** বাংলাদেশের শেরপুর জেলার একটি প্রশাসনিক এলাকা। এই উপজেলার উপর দিয়ে বয়ে চলছে পুরাতন ব্রহ্মপুত্র নদ।

## অবস্থান ও আয়তন
এই উপজেলার ভৌগোলিক অবস্থান । এর উত্তরে নালিতাবাড়ী উপজেলা, দক্ষিণে জামালপুর জেলার জামালপুর সদর উপজেলা ও ময়মনসিংহ জেলার ময়মনসিংহ সদর উপজেলা, পূর্বে ময়মনসিংহ জেলার ফুলপুর উপজেলা, পশ্চিমে শেরপুর সদর উপজেলা।

## প্রশাসনিক এলাকা
thumb|নকলা উপজেলার মৌজা জিওকোড ম্যাপ

নকলা উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নকলা থানার আওতাধীন।

;পৌরসভা:
* নকলা

;ইউনিয়নসমূহ:
* ১নং গণপদ্দী
* ২নং নকলা
* ৩নং উরফা
* ৪নং গৌড়দ্বার
* ৫নং বানেশ্বর্দী
* ৬নং পাঠাকাটা
* ৭নং টালকী
* ৮নং চর অষ্টধর
* ৯নং চন্দ্রকোনা

## ইতিহাস
**নকলা** নামের উৎপত্তি নিয়ে প্রচলিত জনশ্রুতি অনুযায়ী, এটি আরবি ‘নাখলা’ (نخلة) শব্দ থেকে এসেছে, যার অর্থ "খেজুরের বাগান"। এই ভাষাগত যোগসূত্র থেকে ধারণা করা হয় যে, নকলা একটি প্রাচীন জনপদ। ঐতিহাসিকভাবে এই অঞ্চলটি হিন্দু অধ্যুষিত থাকলেও ১৯৪৭ সালের দেশভাগ পরবর্তী সময়ে এই অঞ্চলের জনমিতিতে ব্যাপক পরিবর্তন আসে। 

ব্রিটিশ শাসনামলে বর্তমান নকলা থানা স্থাপনের পূর্বে তৎকালীন প্রসিদ্ধ ব্যবসায়িক কেন্দ্র ও নৌবন্দর **চন্দ্রকোনা**কে থানা করার পরিকল্পনা ছিল সরকারের। চন্দ্রকোনা ছিল তৎকালীন মহারাজ শশীকান্ত চৌধুরী ও জমিদার গোপাল দাস চৌধুরীর দুটি কাচারির কেন্দ্রবিন্দু, যেখান থেকে খাজনা আদায় করা হতো। ১৯১৯ সালে প্রতিষ্ঠিত প্রাচীন শিক্ষাপ্রতিষ্ঠান চন্দ্রকোনা রাজলক্ষ্মী উচ্চ বিদ্যালয়, সূর্যবালা দেবী হাসপাতাল, ডাকঘর এবং বৃহৎ পাট ক্রয় কেন্দ্রসহ এই অঞ্চলটি শিক্ষা ও সংস্কৃতির প্রাণকেন্দ্র ছিল। ব্রহ্মপুত্র, দশানি এবং মৃগী নদীর অববাহিকায় অবস্থিত চন্দ্রকোনা নৌবন্দরের সাথে একসময় কলকাতা ও বিলেতের সরাসরি নৌ-যোগাযোগ বিদ্যমান ছিল। ব্রিটিশবিরোধী আন্দোলনের অন্যতম বিপ্লবী নগেন্দ্র চন্দ্র মোদক, যোগেশ চন্দ্র কর্মকার এবং মন্মথ দে এই চন্দ্রকোনাতেই জন্মগ্রহণ করেছিলেন।

মুঘল শাসনামলে উপজেলার নারায়ণখোলা গ্রামে একটি সেনা ছাউনি ছিল বলে জানা যায়। এছাড়া ব্রিটিশ আমলে পাঠাকাটা ইউনিয়নে নীলকরদের অত্যাচারী রাজত্বের সাক্ষ্য হিসেবে একটি **নীলকুঠি** ছিল। বর্তমানে এসব প্রাচীন নিদর্শনের কোনো অস্তিত্ব অবশিষ্ট নেই।

### মুক্তিযুদ্ধ
১৯৭১ সালের ৯ ডিসেম্বর নকলা উপজেলা পাকিস্তানি হানাদার বাহিনীর দখলমুক্ত হয়। বীর মুক্তিযোদ্ধাদের মরণপণ লড়াইয়ের মুখে এই দিনে পাকিস্তানি সেনারা আত্মসমর্পণ করতে বাধ্য হয় এবং আকাশে স্বাধীন বাংলাদেশের মানচিত্র খচিত পতাকা উত্তোলিত হয়।

## প্রশাসনিক এলাকা
১টি পৌরসভা আর ৯ টি ইউনিয়ন পরিষদ নিয়ে নকলার প্রশাসনিক অঞ্চল গঠিত।
* পৌরসভা - নকলা;
* ইউনিয়ন - গনপদ্দী, নকলা, উরফা, গৌড়দ্বার, বানেশ্বর্দী, পাঠাকাটা, টালকী, চর অষ্টধর এবং চন্দ্রকোনা।

## শিক্ষা
এখানে শিক্ষার গড় হার ৭৫.৫৩%; পুরুষদের মধ্যে সাক্ষরতার হার ৮১.৩০% এবং মহিলাদের মধ্যে ৭১.৬২%।
এখানে রয়েছেঃ
* কলেজ - ৪টি,
* টেকনিক্যাল কলেজ - ১টি,
* মাধ্যমিক বিদ্যালয় - ৩৩টি,
* প্রাথমিক বিদ্যালয় - ৯৭টি,
* মাদ্রাসা - ১৮টি।
থানার সবচেয়ে নামকরা স্কুল নকলা সরকারি পাইলট উচ্চ বিদ্যালয়।

## স্বাস্থ্য
এখানে রয়েছে একটি উপজেলা স্বাস্থ্য কমপ্লেক্স।

## অর্থনীতি
নকলার অর্থনীতি কৃষিনির্ভর। এখানে প্রচুর পরিমাণে ধান, পাট, আলু, শসা এবং অন্যান্য মৌসুমি সবজি ফলে। নকলায় অধিকাংশ জমি বেলে এবং বেলে দোঁয়াশ হওয়ায় এখানে আলু, বাদামও হয় প্রচুর।

## যোগাযোগ ব্যবস্থা
নকলার যোগাযোগ ব্যবস্থা অনেক ভালো, ঢাকা মহাখালী হতে বাস দিয়ে ময়মনসিংহ হয়ে খুব সহজে নকলা আসা যায়

## উল্লেখযোগ্য ব্যক্তি
* নাদেরুজ্জামান খান, রাজনীতিবিদ, মুক্তিযুদ্ধের সংগঠক।
* জাহেদ আলী চৌধুরী, রাজনীতিবিদ, শিল্পপতি ও সাবেক হুইপ (জাতীয় সংসদ)।
* মতিয়া চৌধুরী, সংসদ সদস্য।

## দর্শনীয় স্থান
* শিমুলতলা - দরবারচর,নারায়ণখোলা
* পুরাতন ব্রহ্মপুত্র নদ - নারায়ণখোলা, কাজাইকাটা, চন্দ্রকোনা
* সুইচ গেট - চন্দ্রকোনা
* ব্রহ্মপুত্র নদ ব্রীজ- চন্দ্রকোনা বাজার
* কলাপাড়া প্রাচীন খেলার মাঠ
* গাজির দরগাহ - রুনিগাও
* মুন্সি দাদার মাজার - নয়াবাড়ি, বিবিরচর
* রাবার ড্যাম - তারাকান্দা, উরফা
* টাইগার ব্রীজ- উরফা
* বাইপাস ব্রীজ- নকলা

## আরও দেখুন
* শেরপুর জেলা;
* ময়মনসিংহ বিভাগ।

## তথ্যসূত্র

## বহিঃসংযোগ
* 
* নকলা উপজেলা তথ্য বাতায়ন।

বিষয়শ্রেণী:শেরপুর জেলার উপজেলা
বিষয়শ্রেণী:নকলা উপজেলা